
Hic sacra , hic genus , hic majorum multa vestigia. 

( Cic. de Leg. lib. 2 . ) 

JL^jx omnibus iis honoribus , qui maximi a ci- 
vibus haberi possunt majoribus suis , nullus est 
tam insignis , neque tam stabilis , quam quic - 
quid illi praeclare in vita gesserint , posteritati 
consecrare , ne eorum interitu nominis quoque 
fama oblivione obruatur . Hoc cum Canonicus 
Joannes Carolus Gentili humaniorum liter arum , 
et historiae ecclesiasticae professor recte perspi- 
ceret , ulli non parcens labori , ut Ecclesiae Se - 
ptempedanae res ab hominum silentio vindicaret, 
omne suutn studium , omnem mentem et cogita- 
tionem suam in illius annalibus conscribendis 
defixit. Cum id opus foras exierit , iis qui le- 
gent utile fore confido ; Scptempcdanis vero adeo 

jucundum ac gratum , ut hoc gratius et jucun- 
dius proferri his temporibus potuerit nihil. Nemo 
enim tam est aversus a gloria , qui non aliquid 
de suis , quod nulla confici aut consumi aetate 
possit , mandari monumentis desideret . Explora - 
tum quoque , unam historiam esse , quae omnium 
studia allidat , aures teneat , animos mulceat , a 
qua si quis abhorrere se dicat , parum absit , 
quin ipse se ne hominem quidem esse fateatur . 
Ille apud Platonem AEgyptius sacerdos Soloni 
dixisse fertur , semper pueros esse , qui vetusta- 
tis cognitione careant : illius quidem omnium 
humanarum rerum moderatricis prudentiae unde 
major vis quam ex historia , licet municipali , 
colligi potest ? Erit igitur humanitatis vestrae 
hanc totius operis sjnopsim libenter accipere , et 
historiam ipsam , quam ad vos perferendam su- 
sceperim , patrocinio vestro amplissimo et ma- 
ximo fovere. Quod ut sit , Auctoris cura omnino 
postulat , et ipse omnibus precibus a vobis con- 
tendo. Valete. 

Maceratae \. Kal. Septembris 4835 . 

PRAEFATIO. 




Sjlarbaras ipsas nationes , quae tum caeteris re- 
bus , tum potentia , rerumque gestarum gloria 
in primis floruerunt, literarum monumentis pro- 
ditum est diu inter se de generis vetustate con- 
tendisse , eaque sane animorum vi , ut de imperii 
finibus non acrius inter se, neque vehementius 
armis certaturae fuisse viderentur. Profecto ma- 
gnum nobilitatis argumentum , antiquitas ! Sed 
quod civitatibus fere universis, Italis praeser- 
tim , contigisse video , id etiam de antiqua eo- 
rum urbe non injuria dolent Septcmpedani, his- 
toriam nempe civilem aeque ac ecclesiasticam im- 
plicatissimis difficultatibus diu fuisse obnoxiam. 


Primus, qui hasce tenebras civili in re per- 
tractaret, ac tentaret quidem ex professo dispel- 
lere , fuit comes Leonardus Franchi , vir cum 

oratoriis in studiis sane frequens , tum in phi- 
losophicis etiam frequentior, acri ipse praestanth 
que ingenio , quique in rerum gestarum varie- 
tate indaganda , et cum temporum tum loco-^ 
rum caeterarumque ejus muneris partium ratio- 
nibus colligendis, totus equidem versabatur. Iis 
deinde temporibus , quibus aliquando exactior 
et scrupolosior antiquitatum disquisitio emergere 
nondum caeperat , provinciam hanc arduam su- 
scepit eques Valerius Cancellotti , ad omnia , 
quibus se dederat addiscenda sane peracris , hu- 
manus praeterea et comes planeque amabilis, et 
amplissimis magistratibus laboriosis atque gravi- 
bus continuo distentus. Mox Joannes Baptista 
ejus filius plures errores in Sancti Severini Epi- 
scopi rebus evulgandis emendare curavit, loco 
suo multa restituens, aliqua addens, alia de- 
mens, ac temporibus gesta, gestis tempora aptans. 
Verum non omnia videre et ipse potuit , neque 
regulas omnes callere, quibus posteriores critici 
vera ab apocryphis distinguere docuerunt. Me- 
lioris notae auctoribus ubique conquisitis et con- 
sultis, id postea suscepit opus Hieronymus Tal- 
pa , qui ea diligentia usus fuit in monumentis 
excutiendis dirigendis atque explicandis , qua ac- 
curatum ct industrium chronographum ca aetate 

uti oportebat. Tandem Bernardus Gentili de Ro- 
vellone rem penitioris artis criticae usu pertra- 
ctans , ut ille Horatianus agricola qui inutiles 
ramos falce amputans feliciores inserit, nonnulla 
insuper expurgavit , quamplura supplevit : et si 
non omnia ad veritatem adamussim composuit , 
minime tamen est accusanda ejus diligentia atque 
in re critica, quam callebat, peritia, sed tum 
argumenti difficultas, spinis undique vepribusque 
septa, tum deficientia documentorum. Ast uti- 
nam esset, qui scripta rursus excuteret tum Va- 
lerii Cancellotti , tum Hieronymi Talpa ! Quam 
praetiosae ibi antiquitatis reliquiae , quibus nefas 
est aetatem nostram istarum rerum studiosissi- 
mam defraudari ! Quam ampla in Leonardi Fran - 
chi codicibus suppellex ad patriam historiam lo- 
cupletandam , nisi temporis fato nunquam satis 
deplorando fere omnino cessissent! 

Ii cum scriberent universam Septempedano- 
rum rem , data solummodo opportunitate de eo- 
rum Ecclesia mentionem intermiscuere. Hinc hu- 
jus perantiquae Ecclesiae gesta nemo ex veteri- 
bus confecit, ea fortassis ratione quia nulla pri- 
scorum scriptorum chronica, historiae, commen- 
taria ad haec tempora pervenerunt, et Episco- 
porum dyptica , si quae fuerunt , atque vetu- 
stiores catalogi perierunt omnes. 

Primus tamen est Ughellius , qni Ecclesiae 
Septempedanae, ejusque antistitum memoriae con- 
suluit: sed mutile quidem et stricte admodum, 
quod in tantis latioris historiae operibus cuique 
accidere solitum est. Nicolaus Coletius verum di- 
ligentissimis supplementis Ughellianam seriem , 
historiamque emendavit, atque aliis notionibus 
sibimet comparatis adauxit. Ad hanc vero illu- 
strandam historiae partem perpauca exhibet te- 
stimonia. In hunc igitur agonem mihi, quantum 
otii a scholis et a domesticis publicisque rebns 
superesset , prodire, et salebrosum opus, novum 
scilicet et emendatius commentarium efformare 
atque edere proposui , quod ad extremos hosce 
dies , quibus scribo, pertingeret. Ast ad rem 
quum venerim , quamque ea perpenderim, quae 
antea in miscellaneis libris adnotaveram confuse; 
non satis judicare potui per omnes voluminis 
pagellas discurrens , quod tuto probarem , quod 
recte attingerem, vel a quibus potissimum ab- 
stinerem. Conveni ea de causa viros humanissi- 
mos Germanum Margarucci , et Josephum lia- 
naldi , qui nostratium rerum habentur merito 
peritissimi. Cum autem multa essemus una de 
patria locuti , cui est nemo qui non plurimum 
se debere intelligat ; et cum ii consilium probas- 

sent , sed tamen hanc rem detrectarent , feci 
ego audacius; et quod eos non dubitabam me- 
lius et accuratius facturos , si ad scribendum se 
conferre voluissent , ecclesiasticam Septempcda- 
norum historiam, si non perficiendam, at saltem 
tantisper ordinandam suscepi. Quid labore meo 
consecutus sim , judicabunt alii : quid amicis 
optimis Margarucci ac Ranaldi debeam , dicam 
‘ ego aperte, et omnibus persuasum volo, me tan- 
tum eis, quantum hominem homini debere fas 
est. Ii enim plura antiqua monumenta ad Ec- 
clesiam hanc pertinentia , non vulgaria quidem , 
libentissime communicarunt, quae suis quaeque 
locis , ubi a me proferenda erunt non commit- 
tam , ul ego eos insalutatos et illaudatos praete- 
ream. Cum insuper esset repertus diligentissimus 
vir comes Severinus Servanzi Collio , qui alias 
mihi suppetias ferret, ac stimulos cuntanti adji- 
ceret, rumpenda fuit mora omnis, nec diutius 
in vado haerendum. En igitur chronotaxim eccle- 
siae Septempcdanae aliquanto meliorem , quam 
quae hactenus apud Ughellium prodierat , per- 
fectam autem et numeris omnibus absolutam , 
cave cxpcctes , lector benigne. Non enim Eccle- 
sia ista, ut desuper innui, chronographos habet, 
qui priscorum temporum memoriam literis com- 

mendarint, sed quidquid id est undeunde corre- 
daudum fuit , ct quasi emendicandum ; quare 
illud affirmare pro certo audeo , veritatem me 
perquirentem labores immensos exhausisse cum 
perpetua eademqne summa in patriam benevo- 
lentia conjunctos: id qui minus putant, utinam 
ipsi experirentur ! 

Ast de subsidiis , quibus usus sum in hoc 
opere conficiendo , nunc pauca dicam. Primum 
operis subjectum et quasi fundum praebuit Ber~ 
nardinus Cri velli , qui , ut erat in antiquis pa- 
triae monumentis eruderendis indefessus , diplo- 
mata vetustasque membranas , quae singulare ali- 
quid boni continere visa sunt , in volumen dili- 
gentissime amandavit : atque utinam nunc esset 
in vivis , nec , antequam de his edendis cogita- 
rem , quamplura ejus scripta instituto meo ac- 
commodatissima casu quidem infenso essent ere- 
pta ! Ad hanc rem, ut libros editos omittam, 
in quibus tameu quamplura inaedificare oppor- 
tuit et alia exornare nimis exiliter extructa , se- 
mel et iterum revolvi hujus Ecclesiae tabularia 
monasticis in rebus praesertim locupletissima: et 
multa item mihi vel magni facienda suppedita- 
runt catalogi mss. Curiae Episcopalis : neque in 
iis, quae diversorum volumina inscribuntur , in- 

vestigandis negligens fui. Familiaris enim fuit 
monasteriis atque Episcopiis saluberrimus hic usus 
inserendi in unum codicem quidquid ex antiquis 
chartis supererat , ut si haec tot casibus obnoxiae 
de medio tollerentur , chartularia illa subsidia- 
riam operam praestarent. Verum pleraque ex 
istis chartulariis jam irreparabili jactura perie- 
runt r nonnulla vero excisis jamdudum ac deper- 
ditis membranis illaesa perdurant, et locum ar- 
chivii expilati aut igne absumpti nunc tenent. 
Caeterum illud extra dubium est , me iis ratio- 
nibus, auctoribus, et monumentis usum fuisse 
in tela hac retexenda , quae non solum mihi , 
sed *iris in isto argumentorum genere admodum 
peritis , quos in snbsidium operis adhibui , visa 
sunt ad intentum aptiora. Attamen, nisi evidens 
urgebit argumentorum vis , a patris scriptoribus 
desuper relatis minime recedendum esse puto , 
tum quia auctoribus de rebus patriis disserenti- 
bus non est fides deneganda , nisi certo constet 
de eorum inscitia, de mala fide, de contradi- 
ctionibus , de erroribus , quos narrando praetu- 
lerint , tum quia haec signanter Talpae nostro 
tam facile appingere nefas est multis nomi- 
nibus. 

Quoniam vero plurima sunt scitu dignissi- 

ma , quae non tam antistitum , quam Ecclesiae 
esse propria videntur ; idcirco convenientius ju- 
dicavi nonnullarum rerum genera partiri, eaque 
a auis initiis usque ad exitum perducere. Quare 
quae-Ugliellius strictim attigit, eadem ipse fu- 
sius ac tribus omnino libris comprehensa enar- 
rabo. In ista autem chrouotaxi illustranda non- 
nulla de civili quoque Septempedanorum histo- 
ria degustare opus fuerit; et vereor , ne quis 
extra orbitam excurrisse me judicet. Sed non de- 
erunt etiam , uti opinor, alii, qui probent con- 
silium meum ; praesertim cum de historia ista 
edenda cogitaverint multi , sed scriptam tantum 
reliquerint. Quisque demum facile sibi persua- 
dere poterit , nihil aliud in hoc opere scribendo 
mihi propositum fuisse, quam studium veritatis, 
cujus assequendae causa existimavi nefas non es- 
se a quacumque auctoritate discedere, ubi au- 
ctores , catalogos comperissem cum veritate ipsa 
minime consentire. Meos interim cives oro obte- 
storque , amantissime excipiant , gratumque ha- 
beant hoc ingenioli mei qualecumque sit opus : 
nam adduci ad suspicandum nullo modo possum, 
ex iis ullum unquam fore , apud quem sine cau- 
sa laboraverim. 

